
Yhdistyksen tarkoituksena on edistää, markkinoida ja toteuttaa Päijänteen biosfäärialueen perustamiseen ja ylläpitämiseen vaadittavia toimenpiteitä.
Toimintaa tehdään yhteistyössä alueen yrityksien, kuntien ja muiden tahojen kanssa.
Lisää aiheesta:   paijannebiosphere


YHDISTYKSEN KOKOUKSET JA JÄSENISTÖ
KOKOUKSET
Sääntömääräisen kokouksen lisäksi toimikauden aikana järjestetään tarvittaessa ylimääräisiä kokouksia.  
Hallitus kokoontuu tarpeen vaatiessa. 
Kokoukset voidaan pitää myös etäkokouksena, tilanteen niin vaatiessa.
JÄSENISTÖ
Tulevan toimintakauden aikana toteutetaan jäsenhankintaa, mahdollisuuksien mukaisesti. Yhdistyksen jäsenyyttä markkinoidaan kunnille, yrityksille, yhteisöille, yhdistyksille ja yksityishenkilöille.
TALOUS
Päärahoitus tulee jäsenmaksuista. 
Jäsenhankinnan myötä yritetään saada yhdistyksen talous nousuun. Jäsenyyttä markkinoidaan aktiivisesti eri yhteyksissä. Taloutta yritetään kohentaa myös mahdollisin toiminta-avustuksin ja tukirahoituksin.
Menojen kanssa ollaan tarkkoina. Toiminnan kuluista korvataan mahdolliset materiaali- ja matkakulut.
TOIMINTA
Tulevana toimintavuotena jatketaan sääntöjen mukaista toimintaa; edistetään Päijänteen biosfäärialueen perustamista:
· osallistutaan UNESCOn hakemusvalmistelun edellyttämiin toimiin, alueen kuntien kanssa siten, että Päijänteen biosfäärihakemus voidaan lähettää Unescolle vuoden 2027 elokuussa. 
· osallistutaan yhteistyökumppaneiden hankkeisiin, mahdollisuuksien mukaisesti
· Tehdään ProPäijänne yhdistystä edelleen tutuksi Päijänteen ranta-alueen asukkaille, osallistumalla erilaisiin tapahtumiin
· Kerrotaan yrittäjä- ja muissa yhdistyksissä Päijänteen biosfäärialueesta ja sen tuomista hyödyistä alueen asukkaille ja yrityksille
· Tehdään yhteistyötä muiden alueella olevien järjestöjen kanssa.
· pidetään edelleen yhteyttä Päijänteen alueen yliopistoihin ja muihin oppilaitoksiin

 HENKILÖSTÖ/RESURSSIT
· toimintaan osallistuvat toimiva hallitus, toimihenkilöt ja muut hallituksen /puheenjohtajan kutsumat henkilöt
· henkilöstöä ei palkata
· kulukorvaukset maksetaan tositteita vastaan
· hallitus hyväksyy ostetut palvelut

TIEDOTTAMINEN
Ulkoinen tiedottaminen
Vahvistetaan ProPäijänne -yhdistyksen brändiä. 
Tiedottamisen keinoina ovat SOME-kanavat, erityisesti facebook, Instagram ja blogit sekä lehtiartikkelit. 
Ylläpidetään ja kehitetään yhdistyksen kotisivuja ja Päijänteen biosfäärialuehankkeen nettisivuja.
Sisäinen tiedottaminen
Toimikauden aikana yhdistyksen jäseniä ja hallitusta pidetään tapahtumien tasalla omilla sähköisillä jäsensivuilla. Tiedottamisessa käytetään myös sähköpostia. 
Sääntömääräiset kokousten kutsut sekä kokousmateriaali lähetetään sähköpostina. 

